Document ID: 31986R3886

31986R3886
L 361/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3886/86 НА КОМИСИЯТА
от 19 декември 1986 година
за изменение на Регламент (ЕИО) № 1119/79 относно установяване на специални разпоредби за прилагане на системата от лицензии за внос на семена
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2358/71 на Съвета от 26 октомври 1971 г. относно общата организация на пазара на семена (1), последно изменен с Регламент (ЕИО) № 1355/86 (2), и по-специално член 4, параграф 2 от него,
като има предвид, че член 4 от Регламент (ЕИО) № 2358/71 предвижда, че се изискват лицензии за внос за някои продукти от сектор семена; като има предвид, че Регламент (ЕИО) № 2811/86 на Комисията (3) изменя, inter alia, Регламент (ЕИО) № 1117/79 на Комисията, специфициращ продуктите от сектор семена, които са предмет на системата от лицензии за внос (4) с цел да направи хибридното сорго за посев предмет на системата от лицензии за внос; като има предвид, че Регламент (ЕИО) № 1119/79 (5) следва да бъде съответно изменен;
като има предвид, че мерките, предвидени в настоящия регламент, са в съответствие със становището на Управителния комитет по семената,
ПРИЕ НАСТОЯЩИЯ РЕГЛАМЕНТ:
Член 1
В член 1 от Регламент (ЕИО) № 1119/79 думите „за хибридна царевица за посев“ се заличават.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 декември 1986 година.

Labels: 3
11
17
6